**MERILA IN KRITERIJI PREVERJANJA IN OCENJEVANJA ZNANJA**

**za predmet USTVARJALNA DELAVNICA (USD) za šolsko leto 2016/17**

1. **Splošna izhodišča.**

V okviru predmeta ustvarjalna delavnica, kot maturitetni predmet lahko dijaku prinese 50% skupne ocene. Izvaja se štiri leta v obsegu 770 ur.

Ocenjevanje je postopek pretvorbe učnih dosežkov v številčno vrednost oziroma oceno. Glede na izrazito praktičnost dela pri ustvarjalni delavnici poteka vrednotenje ves čas pouka. Obenem vsak dijak o svojih dosežkih piše tudi osebni dnevnik, ocene predstav, ki si jih je ogledal in ga učitelj po vnaprej določenih kriterijih, ki omogočajo in spodbujajo refleksijo, prav tako oceni.

1. **Oblike in načini preverjanja in ocenjevanja znanja**

Ocene za obe ocenjevalni obdobji:

|  |  |  |  |  |
| --- | --- | --- | --- | --- |
| **Tip ocene** | **1. H** | **2. H** | **3. H** | **4. H** |
| **praktično delo/ nastop** | **4+ 2 –gledališki laboratorij** | **4** | **4** | **4** |
| **pisna ocena**  |  | **1** | **2** | **1** |
| **komisijska ocena** |  | **1** | **1** |  |
| **seminarska naloga/ poročilo** | **2** | **2** | **2** | **1** |
| **esej** |  |  |  |  |

1. **Načrt preverjanja in ocenjevanja znanja**

Dijak pridobi:

* dve oceni praktičnega dela / nastopa (pred jesenskimi počitnicami, ob zaključku prvega ocenjevalnega obdobja, konec meseca marca in ob zaključku drugega ocenjevalnega obdobja). Del praktične ocene sestavlja ustno preverjanje razlage ciljev in namenov vaj.
* oceno o zapisih- refleksijah predstav
* v 2., 3. in 4. letniku pridobi še pisno oceno- test
* v drugem ocenjevalnem obdobju pridobi oceno skupinskega ocenjevanja za praktični nastop (v 2. in 3. letniku)

Ocene učitelj/ice strokovnega predmeta so odraz kontinuiranega procesa dijakovega dela v obdobju posamičnega ocenjevalnega obdobja.

Učitelj/ica strokovnega predmeta ob zaključku ocenjevalnega obdobja dijaku obrazloži njegovo oceno in mu poda napotke za delo v bodoče.

Termin skupinskega ocenjevanja znanja:

22.-26. maja- 3 letnik

1. **Kriteriji in opisna merila za ocenjevanje**

Vrednotenje dosežkov vključuje preverjanje in ocenjevanje. S preverjanjem učitelj ugotavlja, kako dijakinja ali dijak napreduje pri doseganju učnih ciljev, dijak pa dobi povratno informacijo o svojem delu.

Znanje predmeta ustvarjalna delavnica se tudi pisno preverja (umeščeno v smiselnem časovnem okviru).

Pisno preverjanje znanja oz. testa je točkovano. Kriterij za pozitivno oceno je 50% doseženih točk (opisovanje in razlaganje, dijak, dijakinja pokaže zelo malo teoretičnega znanja). Za dobro je najmanj 70% (primerjava, kandidat, kandidatka ima malo prvin razpravljanja, refleksije, primerjanja, utemeljevanja in vrednotenja), za prav dobro najmanj 80% (primerjava in sinteza s prvinami razpravljanja, primerjanja, utemeljevanja), za odlično pa najmanj 90% doseženih točk (sinteza in izvirna nadgradnja, ima dovolj prvin razpravljanja, primerjanja, utemeljevanja, vrednotenja, pokaže dijakinjino, dijakovo široko znanje).

Za prehod v naslednji letnik mora biti pisno preverjanje znanja pozitivno.

Pri dijakih z daljšo opravičeno (zdravstveno) odsotnostjo lahko praktično delo delno nadomestijo ocene teoretičnega znanja (seminarske ali esejske naloge).

Zaradi specifike praktičnega dela je pri predmetu ustvarjalna delavnica obvezna 80% aktivna prisotnost. Praktično delo se ocenjuje po skupnih merilih in kriterijih vrednotenja in ocenjevanja določenih v aktivu strokovnih predmetov umetniške gimnazije- smer sodobni ples. Za prehod v višji letnik morajo biti ocene praktičnega dela pozitivne.

Pri ocenjevanju so možne ocene od 1 do 5.

Dosežke dijakov in dijakinj v ustvarjalni delavnici se vrednoti na osnovi skupnih kriterijev določenih znotraj aktiva strokovnih predmetov umetniške gimnazije- smer sodobni ples, ki se stopnjujejo glede na letnik, nivo in uporabo vsebin:

* interpretacija in sinteza podatkov (izvedba, razumevanje in sposobnost umetniške imaginacije in emocionalnega angažiranja, naravnost, lahkotnost, osebnost – odrska navzočnost, obvlada pojme improvizacije in osnove kompozicije)
* vzdržljivost in vztrajnost pri opravljanju naloge, kjer so minimalni standardi primerno reševanje zadanih nalog in iskanje smiselnih rešitev; vnašanje pozitivne energije in radovednosti v učno uro (kjer kaže stopnjo raziskovalne in ustvarjalne zavzetosti in udeleženost na vajah)
* izražanje na različne načine (govorno, fizično, z uporabo imaginativnega prostora), kjer so minimalni standardi, da poskuša uporabiti vse načine izraza, je govorno spreten, gibalno primeren ter se primerno odziva na dogajanje v prostoru.
* sodelovanje v skupini ter splošen odnos do ustvarjanja na odru, kjer je minimalni standard samoiniciativno sodelovanje.
* muzikalnost in plesnost, ki vsebuje razumevanje pravilne ritmičnosti ob razvitem občutku za fraziranje, ki vpliva na oblikovanje in dinamiko gibanja.
* energičnost in fizičnost (predanost in zadovoljstvo ob delu in uporaba energije, ki pripada izvajanemu gibu - v daljšem /krajšem časovnem obdobju)
* prisotnost- obvezna 80% aktivna prisotnost

**Ocena USTVARJALNE DELAVNICE po posameznih kriterijih**

**Ime in priimek:­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**letnik in ocenjevalno obdobje:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**datum:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**prisotnost:\_\_\_\_\_\_\_\_ % (odsotna\_\_\_\_\_\_\_\_\_ ur) SKUPAJ TOČK\_\_\_\_\_\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Kriterij** | **opis** | **ocena** | **točke** |
| **A) Interpretacija in sinteza podatkov** (izvedba, razumevanje, naravnost, lahkotnost, osebnost – odrska navzočnost) | Prodorno interpretira zbrane informacije in ponudi ustvarjalno sintezo. | 5 | 47- 50 |
| Primerno interpretira zbrane informacije in jih natančno sintetizira. | 4 | 41- 46 |
| Napravi pomembne napake v interpretiranju zbranih informacij ali pa jih neustrezno sintetizira. | 3 | 35-40 |
| Napravi veliko pomembnih napak v interpretiranju, neustrezno sintetizira. | 2 | 26-34 |
| Povsem zgreši interpretacijo in sintezo ali ju sploh ne opravi. |  1 | 0-25 |
| **B) Izražanje na različne načine** (oblika in vsebina plesa) | Uporabi raznovrstne metode izražanja. Uporabi dogovore in pravila teh metod ter ustvarjalne in domiselne načine. | 5 | 47- 50 |
| Uporabi dve različni metodi izražanja, uporabi dogovore in pravila teh metod na običajen način. | 4 | 41-46 |
| Poskuša uporabiti dve metodi, vendar le deloma ustrezno uporabi konvencije in pravila. | 3 | 35-40 |
| Poskuša uporabiti dve metodi, vendar neustrezno uporabi pravila. | 2 | 26-34 |
| Uporabi le en način sporočanja ali pa več, toda nepravilno. | 1 | 0-25 |
| **C) Sodelovanje v skupini** (posameznik v skupini) | Aktivno pomaga skupini pri ugotavljanju in izvajanju potrebnih korakov v procesu. | 5 | 47-50 |
| Pomaga skupini pri ugotavljanju in izvajanju potrebnih korakov v procesu. | 4 | 41-46 |
| Vključuje se v delo skupine, a njegov prispevek je majhen. | 3 | 35-40 |
| Če je izrecno pozvan, pomaga pri tem; sicer se vključuje kar najmanj. | 2 | 29-34 |
| Ne sodeluje pri skupinskem delu niti, ko je pozvan, ali pa to aktivno zavrača. | 1 | 0-25 |
| **D) Kvalitativna obvezanost** (vnašanje pozitivne energije, radovednosti v učno uro; polno in konsistentno udeleževanje pri vajah) | Prikaže visoko raziskovalno in ustvarjalno zavzetost ter je stalno udeležen pri vajah. | 5 | 47-50 |
| Večinoma prikaže visoko raziskovalno in ustvarjalno zavzetost in udeleženost na vajah. | 4 | 41-46 |
| Opaziti je nihanje v obvezanostih vendar se večinoma udeležuje vaj. | 3 | 35-40 |
| Kandidat prikaže manjše zanimanje in večkrat odsoten od vaj. | 2 | 29-34 |
| Kandidat ne prikaže interesa in radovednosti, mnogokrat manjka pri vajah. | 1 | 0-25 |

USD – 1. letnik A.) GLEDALIŠKI LABORATORIJ/GLEDALIŠKA DELAVNICA IN IMPROVIZACIJA

Dijak ali dijakinja pridobi dve oceni na eno ocenjevalno obdobje.

Ena ocena je za skupek znanj, veščin, spretnosti ali kompetenc, ki jih dijakinje in dijaki pridobijo ob aktivnem uprizarjanje impro disciplin. Vanjo so združeni trije razdelki, in sicer:

• Interpretacija in sinteza podatkov (izvedba, razumevanje, naravnost, lahkotnost, osebnost – odrska navzočnost)

• Izražanje na različne načine (govorno, fizično, z uporabo prostora)

• Sodelovanje v skupini (posameznik v skupini; ocenjuje se le znotraj posamezne discipline).

V vsakem ocenjevalnem obdobju se ocenjuje najmanj ena interna impro tekma, izvedena v razredu z vsemi predvidenimi okoliščinami ali pred občinstvom v dvorani. Dijak napreduje v višji letnik, če sodeluje na dveh internih tekmah; pozna pravila tekme in disciplin, jih razvija v performativni jezik, se zna govorno in fizično izražati, se znajde v prostoru in sodeluje s skupino. V drugem ocenjevalnem obdobju se ocenjuje tudi aktivno oblikovanje kreativnih stvaritev, ki so del končne šolske produkcije. Minimalni standard je nastop pred občinstvom. Druga ocena v ocenjevalnem obdobju je ocena, pridobljena s pomočjo dijaških dnevniških zapiskov. Dijak ali dijakinja dnevnik piše kot samostojno refleksijo na konkretno reševanje nalog impro disciplin ter po sprotnih navodilih. V dnevniku analizira posamezno impro disciplino, pokaže razumevanje njenih nalog in preišče še dodatne možnosti za uprizoritvene rešitve, ilustrira in na ta način razvija zmožnost kreativnih realizacij. Ocena je sestavljena iz preverbe sprotnosti zapisov ter njihove kakovosti, poglobljenosti in stopnje kritičnega mišljenja. Minimalni standard je najmanj 30 dnevniških zapiskov.

B.) PLESNA IMPROVIZACIJA

Po eno oceno v obeh ocenjevalnih obdobjih dijak pridobi za skupek znanj, veščin, spretnosti ali kompetenc, ki jih dijakinje in dijaki pridobijo ob aktivnem sodelovanju pri pouku. V 2. polletju je ta ocena združena z oceno nastopa na produkciji.

Po eno oceno v obeh ocenjevalnih obdobjih pridobi za solo in duet produkt. V 1. polletju ocena solo prikaza v 2. polletju ocena prikaza v duetu/triu.

Ob vsakem zaključku ocenjevalnega obdobja dijake oceni učitelj in jim na ustreznem formularju poda oceno. Ocenjevanje; kriteriji: poglobljen pristop, zrelost, koncentracija, razmišljanje, predanost, individualnost, inovativnost, koncept in razdelava, zavzetost, radovednost, motivacija, vztrajnost, izvedba oz. rezultat. (1. in 2. polletje)

Po ena ocena v obeh ocenjevalnih obdobjih vključuje tudi 4 poročila predstav (vsako poročilo v pisavi Times New Roman, velikosti 12, v obsegu enega A4 formata) oziroma kritike predstav, ki si jih je ogledal. Min. 2 predstavi ob koncu vsakega ocenjevalnega obdobja, ki ju učitelj oceni z eno oceno.

Priporoča se ogled festivala mlade plesne ustvarjalnosti ŽIVA 2016, Španski borci Ljubljana. Ogled festivala Živa se šteje kot ena predstava. Ostale predstave si ogledamo skupaj in so vnaprej napovedane.

Dijakov dnevnik ob zaključku vsakega ocenjevalnega obdobja učitelj pogleda, kot dokument, ki ga dijak ali dijakinja piše kot samostojno refleksijo ter po sprotnih navodilih za svojo lastne smernice in kot pripomoček za nadaljnje ustvarjanje. V dnevniku analizira in strukturira, ubesedi potek ustvarjalnega procesa. Pokaže razumevanje nalog in preišče še dodatne možnosti za uprizoritvene rešitve, ilustrira in na ta način razvija zmožnost kreativnih realizacij.

USD – 2. letnik IMPROVIZACIJA IN KONTAKTNA IMPROVIZACIJA

Oceno iz praktičnega preizkusa dijak pridobi po opravljenih nalogah improvizacije in osvojenih vaj, nalog in elementov, ki so predhodno obravnavani. Upoštevajo se minimalni standardi, ki so predpisani za ocenjevanje predmeta Ustvarjalna delavnica.

* Oceni se plesno gibalna kompozicija, katero dijak sestavi na osnovi predpisanih in obravnavanih elementov plesa, ter plesne improvizacije.

- Oceni se plesno gibalna kompozicija, katero dijak sestavi na osnovi predpisanih in obravnavanih elementih, ter plesne improvizacije, naloga se izvaja v paru ali manjši skupini.

- Ocena dnevnika dela, kjer beleži analize lastnega dela in osvojenega znanja, eseje in refleksije gledanja predstav sodobnega plesa, oziroma uprizoritvenih umetnosti. V celem letu je obvezen ogled predstav (6), v prvem ocenjevalnem obdobju naj bi dijak opravil 50% ogled.

- Oceni se dijakov nastop na produkciji.

- Ocena teoretičnega znanja- test.

USD – 3. letnik IMPROVIZACIJA, PLES IN GLASBA , OSNOVE KOMPOZICIJE

Dijaka v tretjem letniku se tako praktično kot teoretično ocenjuje na podlagi:

1. razumevanja strokovnega besednjaka (ki vključuje strokovno terminologijo povezano z ustvarjalnostjo, improvizacijo in procesi mišljenja, ustvarjanja) in ga smiselno uporabi,

2. poznavanja tem: Gib / gibanje - osnova plesne improvizacije, Ustvarjalnost (definicije, razvoj ustvarjalnosti, improvizacija), Labanov sistem improvizacije, Metode konstruiranja I in primer kompozicijskega postopka

3. ustrezne razlage procesa razvijanja solo plesnega materiala,

4. analiziranja predstav in zapisov refleksij umetniškega dela (zapis podajo v obliki pol-strukturiranega eseja).

USD – 4. letnik

KOREOGRAFIJA IN INTERPRETACIJA

 V najbolj kompleksnem delu USD- 4. letnik, delujejo dijaki večinoma samostojno. S samostojnostjo dosežemo glavne smotre te delavnice. Dijaki prikažejo sintezo doseženega znanja prejšnjih treh let; poudarek na pregledu sodobnoplesnih estetskih pristopih in postopkih, a hkrati ves čas ustvarjanje osebnega plesnega izraza ter odločitve glede tega. Razvijajo interpretacijske sposobnosti in naučene veščine uporabijo v procesu in na odru. Ko se dijak samostojno loteva koreografiranja se osredotoča na:

- raziskave povezav med zvokom, glasbo in možno spremljavo,

- konceptualizacija koreografskih postavitev,

- razvijanje osebnega repertoarja,

- eksperimenti s prostorom, objekti in ostalimi mediji,

- uprizoritev (javna ali interna).

 V teoretičnem delu pa analizirajo ogledane predstave in iz zapisov refleksij umetniških del (6) podajo zapis v obliki seminarske naloge.

1. **Popravljanje ocen med poukom.**

Popravljanje ocen je možno sproti. Popravljanje ocen poteka po načrtu ocenjevanja aktiva UMG, smer sodobni ples in v skladu z veljavnim šolskim pravilnikom o ocenjevanju.

Dijake se v uvodnem delu seznani z vsemi potrebnimi informacijami. Popravlja se vsako negativno oceno (ne le ob zaključku konference), v roku 14 dni. Dogovor je lahko drugačen le v primeru bolezni (zdravniško opravičilo). Če dijak ni prisoten pri vnaprej napovedanem ustnem oz. praktičnem ocenjevanju znanja, je lahko preverjanje in ocenjevanje nenapovedano oz. v primeru odsotnosti je dijak neocenjen. Če je dijak NEOC mora pridobiti oceno v roku 14-ih dni. Čas popravljanja je lahko drugačen v primeru bolezni ali poškodbe (zdravniško opravičilo). Če je dijak aktivno prisoten manj kot 80% je NEOC. Dogovor je lahko drugačen le v primeru bolezni (zdravniško opravičilo)

1. **Oblikovanje zaključne ocene**

Za oblikovanje zaključne ocene morajo biti vse obveznosti opravljene in ocenjene s pozitivno oceno. Če predmet učita dva ali več profesorjev se za zaključno oceno dogovorijo skupaj sporazumno.

1. **Izvedba popravnih, predmetnih, dopolnilnih izpitov**

* Predmetni izpit opravljajo dijaki, ki hitreje napredujejo, izboljšujejo končno oceno ali se želijo prepisati iz drugega izobraževalnega programa. Poteka pisno z ustnim zagovorom in praktični nastop.
* Dopolnilni izpit opravljajo dijaki, ki do zaključka pouka niso bili ocenjeni pri določenem sklopu vsebin. Dijak opravlja izpit iz vsebin, ki so bile pri pouku neocenjene.
* Popravni izpit opravljajo dijaki pri predmetu oz. programski enoti, kjer imajo ob koncu pouka zaključeno nezadostno oceno. . Poteka pisno z ustnim zagovorom in praktični nastop.

Popravni in predmetni izpiti obsegajo snov celega šolskega leta, dopolnilni pa le del neocenjene ali nepredelane snovi.